Robia Şermi Kadın

Robia Şermi Kadın ( – „bahor“ va „xotirjam“;  1732-yilda vafot etgan) – Usmoniylar imperiyasi sultoni Ahmad II ning xotinlaridan biri, sulton Abdulhamid I ning onasi.

 Hayoti 
Robia Şermining tugʻilgan joyi va sanasi nomaʼlum. U Usmoniylar imperiyasining qul savdosi qurboniga aylangan va Ahmad III ning xalfasi sifatida Usmoniylar haramiga kiritilgan. 1725-yil 20-martda Robia Şermi oʻzining yagona oʻgʻli Abdulhamid I ni dunyoga keltirgan. 1728-yilda oʻgʻli 3 yoshga toʻlganida Üsküdarning Şemsipaşa mahallasida favvora qurdirgan. 1730-yilda sulton Ahmad taxtdan agʻdarilgan va uning jiyani Mahmud I taxtga oʻtirgan. Şermi Ahmadning haramidagi boshqa xotinlari bilan birga Boyazid maydonidagi Eski saroyga joʻnatilgan.

 Oʻlimi va undan keyingi voqealar 
Şermi 1732-yilda vafot etgach, uning 7 yoshli oʻgli Abdulhamid onasiz qolgan. Shundan soʻng Abdulhamid oʻgay akasi Mustafa III ning vasiyligiga topshirilgan. Robia Şermi Istanbulda joylashgan Yangi masjiddagi sulton xonimlar maqbarasiga dafn qilingan.

Robia Şermi Kadın hech qachon Volida Sulton unvoniga sazovor boʻlmagan, chunki Abdulhamid 1774-yilda oʻgay akasi Mustafa III ning vafotidan soʻng taxtga oʻtirgan. Robia Şermi oʻgʻli taxtga oʻtirishidan 42 yil oldin vafot etgan edi. Sulton Abdulhamid keyinchalik onasining xotirasiga bagʻishlab Beylerbeyi masjidini qurdirgan.

 Farzandlari 
Sulton Ahmad bilan Robia Şermining bir oʻgʻli boʻlgan:
 Abdulhamid I 1725-yil 20-martda Topkapı saroyida tugʻilgan. 1789-yil 7-aprelda Turkiyaning Istanbul shahrida vafot etgan. Oʻlimidan keyin Istanbulning Fotih tumanidagi Abdulhamid I maqbarasiga dafn qilingan. Abdulhamid I Kafesda 44 yil davom etgan majburiy izolyatsiyadan soʻng Usmoniylar imperiyasining 27-sultoniga aylangan.

 Yana qarang 
 Usmoniylar imperiyasi
 Usmoniylar sulolasi
 Usmoniylar sulolasi shajarasi
 Usmoniylar imperiyasi sultonlari roʻyxati
 Usmoniylar taxtiga merosxoʻrlik tartibi
 Usmoniylar sultonlarining xotinlari roʻyxati

 Manbalar 

Turkum:1732-yilda vafot etganlar
Turkum:18-asr usmonli sultonlari xotinlari
Turkum:Usmoniylar sultonlarining onalari
Turkum:18-asrda Usmoniylar imperiyasidagi qullar
Turkum:18-asr Usmoniylar imperiyasi sultonlarining rafiqalari